# Colonization

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Colonization, הוא משחק אסטרטגיה ממוחשב מבוסס תורים ששוחרר על ידי חברת Microprose בשנת 1994 ומתבסס על תקופת הקולוניזציה האירופאית ביבשת אמריקה, מהשנה 1492 ועד 1850. המשחק מזכיר בסגנונו את Civilization, שנעשה בידי אותה חברה.

## [עריכה] תיאור המשחק

הממשק הבסיסי של המשחק דומה לזה של Civilization: מבט מלמעלה על מפת העולם (שבמשחק זה ממוקדת רק ביבשת "העולם החדש") המחולקת למשבצות. כאשר כל משבצת יכולה להכיל יחידות, מושבות וכדומה. במשחק ניתן דגש גדול יותר למסחר ולפיתוח המושבות, ודגש נמוך יותר על קרבות.

השחקן יכול לשחק אחד מארבעה מהכוחות האירופאים הגדולים של אותה תקופה: אנגליה, ספרד, צרפת והולנד. לכל אחת מהמעצמות יתרון כלשהו.

היחידות במשחק הן של מתיישבים. ישנם מתיישבים חסרי הכשרה, וכאלו שמאומנים למשימה ספציפית, כגון: גידולים חקלאיים, הכנת סחורות, לחימה, פוליטיקה וכך הלאה. בכל מושבה ניתן לגדל מספר גידולים חקלאיים - מזון, טבק, כותנה, סוכר. כמו כן ניתן לכרות כסף וברזל ולצוד פרוות, בהתאם לסוג האדמות שעליהן הוקמה המושבה. בתוך המושבה יכולים המתיישבים לייצר סחורות כמו מעילים, בגדים, סיגרים, ורום. כמו כן הם יכולים לייצר כלים ורובים, לבנות מבנים נוספים במושבה, ולעסוק בפוליטיקה או בהטפה דתית.

תגבורת של מתיישבים מגיעה מארץ המוצא של השחקן אחת לזמן מסוים, כשכמות ההטפה הדתית במושבותיו מקצרת את פרק הזמן הזה (הדבר בא במטרה לבטא את המניעים של רבים מהמהגרים לעולם החדש שחיפשו חופש דתי). עיסוק בפוליטיקה מסייע למתיישבים לאמץ אידאולוגיה ליברלית שמשפרת את עבודתם, ולגיוס "אבות מייסדים" - דמויות חשובות מההיסטוריה של ארצות הברית שהשגתן מעניקה בונוסים לשחקן.

במשחק יש חשיבות רבה לקשר עם ילדי העולם החדש, האינדיאנים. ניתן לחיות איתם בשלום ולסחור איתם, וניתן גם להילחם בהם ולבזוז את עריהם. האינדיאנים מגיבים בתוקפנות להרס הסביבה ולכוחות צבאיים שנמצאים בקרבתם.

הדרך לניצחון במשחק עוברת דרך הכרזת עצמאות, שעבורה נדרש שלפחות חצי מהמתיישבים יאמצו את האידאולוגיה הליברלית. לאחר הכרזת העצמאות יוצאת ארץ המוצא של השחקן למלחמה נגד מושבותיו (בסגנון מלחמת העצמאות של ארצות הברית) ואם השחקן מביס אותה, הוא זוכה במשחק.

## [עריכה] קישורים חיצוניים

- Colonization באתר "The Good Old Days"

מקור: http://he.wikipedia.org../../../c/o/l/Colonization.html

קטגוריה: משחקי אסטרטגיה ממוחשבים (תורים)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- Nederlands
- Norsk (bokmål)
- Polski
- Русский
- Svenska
- Türkçe